**B I L J E Š K E**

za javnu objavu

UZ FINANCIJSKE IZVJEŠTAJE

ZA 01.01. – 31.12.2016. GODINE

SADRŽAJ:

1. UVOD
   1. OSNOVE ZA SASTAVLJANJE FINANCIJSKIH IZVJEŠTAJA
   2. ZNAČAJNE RAČUNOVODSTVENE POLITIKE
   3. POLITIKA ISKAZIVANJA IMOVINE
   4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA
   5. POLITIKA ISKAZIVANJA OBVEZA
   6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA
2. BILJEŠKE UZ POZICIJE BILANCE

2.1. DUGOTRAJNA IMOVINA

2.2. KRATKOTRAJNA IMOVINA

2.3. PLAĆENI TROŠKOVI BUDUĆEG RAZDOBLJA

2.4. IZVANBILANČNI ZAPISI

2.5. KAPITAL I REZERVE

2.6. KRATKOROČNE OBVEZE

2.7. ODGOĐENO PLAĆANJE TROŠKOVA I PRIHOD BUDUĆEG RAZDOBLJA

1. BILJEŠKE UZ POZICIJE RAČUNA DOBITI I GUBITKA
   1. POSLOVNI PRIHODI
   2. POSLOVNI RASHODI
   3. FINANCIJSKI PRIHODI
   4. FINANCIJSKI RASHODI
   5. DOBIT RAZDOBLJA
   6. POREZ NA DOBIT
2. SPOROVI I POTENCIJALNE OBVEZE
3. DOGAĐAJI POSLIJE BILANCE
4. PRIHVAĆANJE I OBJAVA FINANCIJSKIH IZVJEŠTAJA

**1. UVOD**

Tvrtka Odvodnja Samobor društvo s ograničenom odgovornošću za odvodnju i pročišćavanje otpadnih voda, MBS: 080884061, nastala je postupku odvajanja (od Komunalca d.o.o. OIB: 17055681355) s osnivanjem, te je Rješenjem Trgovačkog suda u Zagrebu broj Tt-13/27804-2 upisana u Sudski registar dana 04. prosinca 2013. godine.

Skraćeni naziv tvrtke je ODVODNJA SAMOBOR d.o.o.

OIB: 87815496618, MB: 04144724

Osnivač Društva je Grad Samobor, Samobor, Trg kralja Tomislava 5, OIB: 33544271925.

Sjedište Društva nalazi se u Ulici 151. samoborske brigade HV br. 1 u Samoboru.

Organi upravljanja su Direktor, Nadzorni odbor i Skupština Društva.

Društvo zastupa gosp. Krešimir Jelić – direktor Društva, pojedinačno i samostalno.

# 1.1. OSNOVE ZA SASTAVLJANJE FINANCIJSKIH IZVJEŠTAJA

Financijski izvještaji za 01.01. - 31.12.2016. godine sastavljeni su u skladu s Hrvatskim standardima financijskog izvještavanja, koje je objavio Odbor za standarde financijskog izvještavanja u Narodnim novinama 86/2015 propisanim kao okvirom financijskog izvještavanja temeljem odredbi Zakona o računovodstvu (NN 78/2015).

Financijski izvještaji pripremljeni su primjenom načela povijesnog troška po principu neograničenosti vremena poslovanja.

Detaljna objašnjenja priznavanja pojedinačnih pozicija dana su u sklopu svake pojedinačne pozicije.

# 1.2. ZNAČAJNE RAČUNOVODSTVENE POLITIKE

Računovodstvene politike dane u nastavku, primjenjivane su dosljedno za sva razdoblja prezentirana u ovim financijskim izvještajima i u sukladu su s Hrvatskim standardima financijskog izvještavanja i Zakonom o računovodstvu.

U nastavku prikazujemo osnovne odrednice primjenjenih računovodstvenih politika.

**1.2.1. Politika iskazivanja imovine**

**a) Nematerijalna i materijalna imovina**

Materijalna imovina iskazuje se u poslovnim knjigama po trošku nabave sukladno točki 6.3. HSFI-a 6.

Nabavnu vrijednost čine svi izdaci nabave i dovođenja materijalne imovine u radno stanje za namjeravanu uporabu.

Materijalnu imovinu čini oprema pribavljena za trajnu uporabu, čiji je korisni vijek trajanja duži od jedne godine.

Neuporabljivi predmeti materijalne imovine za koje se ne očekuju koristi stavljaju se van uporabe ili se obavlja prodaja, isključuju se iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine iskazuje se u računu dobiti i gubitka u godini prestanka priznavanja u neto iznosu (razlika između prodajne i neotpisane vrijednosti).

**b) Amortizacija**

Amortizacija se obračunava za svako sredstvo dugotrajne imovine pojedinačno na njegovu nabavnu vrijednost. Za nabavljenu imovinu ranijih godina amortizacija se obračunava na nabavnu vrijednost utvrđenu krajem prethodne godine, a za nabavljenu u tijeku godine počevši od sljedećeg mjeseca na nabavnu vrijednost primjenom linearne metode po stopama koje se priznaju kao porezni rashod.

Sredstva dugotrajne imovine čija je pojedinačna nabavna vrijednost manja od 3.500,00 kuna otpisuju se jednokratno.

Obveza obračuna amortizacije traje dok se materijalna i nematerijalna imovina u cjelosti ne otpiše.

**c) Politika iskazivanja potraživanja**

Kao kratkotrajna potraživanja iskazuju se:

* potraživanja od kupaca za prodane proizvode i obavljene usluge,
* potraživanja od društava povezanih sudjelujućim interesom,
* potraživanja za dane predujmove i ostala kratkotrajna potraživanja koja su proizašla iz redovitih aktivnosti Društva.

Usklađenje vrijednosti potraživanja na teret rashoda poslovanja obavlja se za sva potraživanja i ostala potraživanja za koja se došlo do saznanja da potraživanje nije u roku naplaćeno ili da su nastale okolnosti djelomičnog umanjenja potraživanja sukladno Zakonu o porezu na dobit, a za koja je ranije iskazan poslovni prihod. Odluku o vrijednosnom usklađenju ili otpisu potraživannja donosi direktor Društva.

**1.2.2. Politika iskazivanja plaćenih troškova budućeg razdoblja i obračunatih prihoda**

Unaprijed plaćeni troškovi priznaju se kao imovina u razdoblju kada su plaćena, a odnose se na buduća razdoblja. Nedospjela naplata prihoda priznaje se kao imovina i prihod kada se odnosi na prihod razdoblja, a još nisu zadovoljeni kriteriji za fakturiranje na temelju uredne isprave o obavljenoj usluzi.

**1.2.3. Politika iskazivanja obveza**

Kao kratkoročne obveze iskazuju se obveze nastale stjecanjem dobara i korištenjem usluga za koje se vrši isplata, zakonom propisane obveze za poreze i doprinose i ostala zakonska davanja, obveze prema zaposlenima i druge kratkoročne obveze nastale u razdoblju poslovanja.

Unaprijed plaćene isporuke dobara i usluga od strane kupca na dan bilance iskazuju se kao dio kratkoročnih obveza.

Kao dugoročne obveze iskazuju se obveze čiji je rok plaćanja duži od godinu dana.

**1.2.4. Odgođeno plaćanje troškova i prihod budućeg razdoblja**

Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za fakturiranje.

Prema HSFI 15.37 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Prihodi budućeg razdoblja koji se iskazuje u bilanci kao dio kratkoročnih obveza obuhvaćaju odgođene prihode za investicije u tijeku i aktiviranu imovinu za dio koji je financiran sredstvima Hrvatskih voda, Grada Samobora i drugih - bespovratno primljenih sredstava.

# 2. BILJEŠKE UZ POZICIJE BILANCE

# 2.1. DUGOTRAJNA IMOVINA

# Kao dugotrajna imovina u bilanci je iskazano sljedeće:

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Nematerijalna imovina | 11.250 | 35.670 | 317,07 |
| Zemljište |  | 1.110.960 | 0,00 |
| Građevinski objekti | 57.412.525 | 60.112.064 | 104,70 |
| Postrojenja i oprema | 242.903 | 138.555 | 57,04 |
| Transportna imovina | 298.078 | 329.632 | 110,59 |
| Materijalna imovina u pripremi | 13.976.739 | 16.111.928 | 115,28 |
| Ukupno | 71.941.495 | 77.838.809 | 106,62 |

**Promjene na materijalnoj imovini u 2016. godini bile su:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Nemater. imovina | Građ. objekti | Zemljište | Oprema | Transp. imovina | Imovina u pripremi | Ukupno |
| I. NABAVNA VRIJEDNOST | | | | | | | | |
| 1. | Stanje 01.01.2016. | 15.000 | 85.848.951 |  | 355.931 | 1.498.427 | 13.976.739 | 101.695.048 |
| 2. | Povećanje - nabava | 31.920 | 4.755.929 | 1.110.960 | 78.039 | 152.807 | 6.891.118 | 13.020.773 |
| 3. | Smanjenje - rashod |  |  |  |  |  | 4.755.929 | 4.755.929 |
| Stanje 31.12.2016. | | 46.920 | 90.604.880 | 1.110.960 | 433.970 | 1.651.234 | 16.111.928 | 109.959.892 |
| II. ISPRAVAK VRIJEDNOSTI | | | | | | | | |
| 4. | Stanje 01.01.2016. | 3.750 | 28.436.427 |  | 113.028 | 1.200.350 |  | 29.753.555 |
| 5. | Amortizacija za 2016.g. | 7.500 | 2.056.389 |  | 182.387 | 121.252 |  | 2.367.528 |
| 6. | I.V. Rash. imovine |  |  |  |  |  |  | 0 |
| Stanje 31.12.2016. | | 11.250 | 30.492.816 | 0 | 295.415 | 1.321.602 | 0 | 32.121.083 |
| III. SADAŠNJA VRIJEDNOST | | 35.670 | 60.112.064 | 1.110.960 | 138.555 | 329.632 | 16.111.928 | 77.838.809 |

**2.1.1. Nematerijalna imovina**

U prosincu 2016. godine Protok d.o.o. instalirao nam je Sustav za upravljanje prostornim podacima, tzv. GIS sustav u vrijednosti 31.920 kuna kojem će se amortizacija obračunavati od siječnja 2017. godine.

**2.1.2. Zemljište**

Prema elaboratu Procjena tržišne vrijednosti nekretnine koji je izradio Stalni sudski vještak za graditeljstvu i procjenu nekretnina Katarina Grubač, dipl.ing.arh., vrijednost zemljišta iznosi 1.110.960 kuna. U Izvatku iz zemljišne knjige zemljište Prečistač otpadnih voda Čerešnjica z.k.č.br. 820/14 površine 4210 m2 kao vlasnik 1/1 upisana je Odvodnja Samobor d.o.o. Slijedom navedenog u poslovne knjige knjižili smo zemljište prema procijenjenoj vrijednosti.

**2.1.3. Građevinski objekti**

U 2016. godini aktivirano je izgrađenih kanala za odvodnju u vrijednosti 4.755.929 kuna, a prenesene su u upotrebu zaključno do 31.12.2016. godine.

Nabavna vrijednost svih kanalizacija iznosi 88.023.719 kuna, dok akumulirana amortizacija iznosi 27.911.654 kuna.

Od ukupne vrijednosti građevinskih objekata od 90.604.880 kuna, na vrijednost Pročistača otpadnih voda odnosi se 2.581.162 kune i u cijelosti je amortiziran.

**2.1.4. Postrojenja i oprema**

Tijekom 2016. godine nabavljena je slijedeća oprema:

* Alati (rezalica, rezna ploča, pokretni semafor) 25.894
* Telefoni, mobiteli 8.805
* Računalna oprema 43.340
* Ukupno: 78.039

Oprema kojoj je pojedinačna nabavna vrijednost manja od 3.500,00 kuna otpisana je jednokratno te ukupni iznos amortizacije za 2016. godinu iznosi 182.387 kuna.

**2.1.5. Transportna imovina**

U 2016. godini nabavljeno je teretno vozilo Volkswagen LNF caddy u vrijednosti 152.806 kuna. Ukupna vrijednost Transportne imovine na dan 31.12.2016. godine iznosi 1.651.233 kune i amortizirana je u ukupnom iznosu 1.321.602 kune, dakle, neamortizirano je 329.631 kuna.

**2.1.6. Materijalna imovina u pripremi - investicije u tijeku**

Investicije u tijeku iskazane u bilanci iznose:

|  |  |  |  |
| --- | --- | --- | --- |
| R.br. | Opis | 31.12.2015. | 31.12.2016. |
| 1. | Odvodnja i pročišćavanje otpadnih voda grada Samobo | 11.507.794 | 11.559.884 |
| 2. | Odvodnja oborinskih voda Hrastina-Farkaševec-Domaslo | 164.250 | 164.250 |
| 3. | Odvodnja Ulice grada Wirgesa, Sv.Helene i Ulice P.Što | 59.257 | 61.432 |
| 4. | Fekalna kanalizacijska mreža u naselju Vrhovčak | 77.498 | 77.498 |
| 5. | Oborinska odvodnja dijela naselja Hrastina i Domaslo | 165.672 | 165.672 |
| 6. | Fekalna kanalizacija naselja Mala i Velika Rakovica | 277.150 | 277.150 |
| 7. | Kanalizacija u ulici Trkeši u Bregani | 42.000 | 42.000 |
| 8. | Investicijska studija izgradnje novog prečistaća | 194.870 | 194.870 |
| 9. | Glavni odvodni kanal sustava odvodnje Grada Samobora | 290.000 | 290.000 |
| 10. | Obor.odvodnja u dijelu Mirnovečke i Prigorske u M.Rakov | 18.000 | 18.000 |
| 11. | Mješovita kanalizacija u Ulici I.Hoića u Samoboru | 19.773 | 19.773 |
| 12. | Javna fekalna kanalizacija i crpna stanica Mala Jazbina | 61.252 |  |
| 13. | Javna fekalna kanalizacija i crpna stanica Vrbovec i Medsave | 56.486 | 58.661 |
| 14. | Javna fekalna kanalizacija u Terezinoj ulici u Hrastini | 34.641 | 34.641 |
| 15. | Mješovita kanalizacija u Odvojku Zaprešićke ulice | 32.400 |  |
| 16. | Oborinska odvodnja u naselju Rakov Potok | 15.500 | 15.500 |
| 17. | Kanalizacijska mreža naselja Jelenščak L=1563,25 m |  | 1.593.579 |
| 18. | Izmještanje i rekonstrukcija Južnog kolektora Grada Samobora | 353.273 | 386.073 |
| 19. | Izvlaštenje radi izgradnje sustava odvodnje naselja Gradna | 68.370 | 157.839 |
| 20. | Izmještanje Sjevernog kolektora Grada Samobora | 257.925 | 460.246 |
| 21. | Izvlaštenje radi izgradnje sustava odv.M.i V. Rakovica i Kladje | 167.478 | 169.653 |
| 22. | Izvlaštenje radi izgradnje sustava odv.Perivoj i Bobovica | 101.445 | 325.143 |
| 23. | Izvlaštenje radi izgradnje sustava odv.V.Jazbina i Klokočevac | 11.704 | 40.064 |
|  | Ukupno | 13.976.738 | 16.111.928 |

## 

## 2.2. KRATKOTRAJNA IMOVINA

Kratkotrajna imovina se sastoji od Zaliha, Potraživanja te Novca u banci i blagajni. U Bilanci je iskazana sljedeća kratkotrajna imovina:

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Zalihe | 0 | 0 |  |
| Potraživanja | 2.858.775 | 3.966.156 | 138,74 |
| Novac u banci i blagajni | 1.046.868 | 442.972 | 42,31 |
| Ukupno | 3.905.643 | 4.409.128 | 112,89 |

# 

# 2.2.1. Zalihe

Zalihe su iskazane sukladno primjenjenoj računovodstvenoj politici i sastoje se od sljedećih pozicija:

* Sitni inventar u upotrebi 99.349
* Auto-gume u upotrebi 55.179
* Zaštitna odjeća u upotrebi 38.680
* Ispravak vrijednosti sitnog inventara -193.208

- Ukupno: 0

### 2.2.2. Potraživanja

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Potraživanja od kupaca | 2.854.423 | 3.457.849 | 121,40 |
| Potraživanja od zaposlenika | 879 | 3.850 | 438,00 |
| Potraživanja od države i drugih institucija | | 33.286 |  |
| Ostala potraživanja | 3.473 | 471.171 | 13566,69 |
| Ukupno: | 2.858.775 | 3.966.156 | 138,74 |

**2.2.3. Potraživanja od kupaca**

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Potraž. od VIO za održ.odvodnje | 1.485.783 | 1.901.295 | 127,96 |
| Potraživanja za uslugu fekalca | 30.374 | 26.534 | 87.36 |
| Potraživanje za priključke | 45.488 | 40.043 | 88,03 |
| Potraživanje za održavanje slivnika | 68.062 | 44.881 | 65,94 |
| Potraživanje za ostale usluge | 509 | 517 | 101,57 |
| Potraž. s naslova naknade za razvoj | 1.231.056 | 1.444.578 | 117,34 |
| Vrijednosno usklađenje | -6.849 |  |  |
| Ukupno | 2.854.423 | 3.457.849 | 121,14 |

### 2.2.4. Potraživanja od zaposlenika i članova poduzetnika

Potraživanja od zaposlenika i članova poduzetnika je potraživanje na dan 31.12.2016. godine za akontaciju za nabavu u gotovini od 3.850 kuna.

### 2.2.5. Potraživanja od države i drugih institucija

Potraživanja od države i drugih institucija je potraživanje za razliku većeg pretporeza od obveze plaćanja PDV-a na dan 31.12.2016. godine od 33.286 kuna.

### 2.2.6. Ostala potraživanja

Ostala potraživanja su potraživanje od HZZO-a za naknadu za bolovanje 2.327 kuna i potraživanje po Zahtjevima za financiranje iz EU fondova od 468.844 kuna.

### 2.2.7. Novac u banci i blagajni

Novac na računu i blagajni iskazuje se u nominalnoj vrijednosti u kunama.

Na dan 31.12.2016. godine na žiro računu Odvodnje Samobor d.o.o. bilo je 441.061 kuna, a u blagajni 1.911 kuna, ukupno je bilo novčanih sredstava 442.972 kuna.

### 2.3. PLAĆENI TROŠKOVI BUDUĆEG RAZDOBLJA

Na ovoj poziciji iskazana je pretplata za časopis Financije, pravo i porezi TEB-u za 2016. godinu od 1.150 kuna bez PDV-a, unaprijed plaćeni priključci za struju za CS od 29.808 kuna, unaprijed plaćene premije osiguranja vozila od 25.769 kuna te nefakturirani prihodi od 6.420 kuna.

**2.4. IZVANBILANČNI ZAPISI**

U izvanbilančne zapise knjižena je Oprema poslovnog prostora u zakupu – tuđa sredstva u vrijednosti 19.810 kuna, primljene bjanco zadužnice za dobro izvršenje ugovora 200.000 kuna, primljena garancija za uredno ispunjenje ugovora od Tigre d.o.o. od 440.752 kuna. Izdane su zadužnice od 2.500.000 kuna Hrvatskim vodama prema uvjetima za pripremu i provedbu projekata Ministarstva regionalnog razvoja i fondova Europske unije za projekt EN.2.1.16 – 0078 Nastavak izgradnje kanalizacijske mreže naselja Jelenščak.

# 2.5. KAPITAL I REZERVE

Stanje temeljnog kapitala na dan 31.12.2015. godine iznosi 1.550.000 kuna. Temeljni kapital je Rješenjem broj Tt-13/27804-2 upisan u Sudski registar Trgovačkog suda u Zagrebu.

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Upisani temeljni kapital | 1.550.000 | 1.550.000 | 100,00 |
| Zadržana dobit | 13.229 | 80.408 | 607,82 |
| Dobit poslovne godine | 67.179 | 281.406 | 418,89 |
| Ukupno | 1.630.408 | 1.911.814 | 117,26 |

Kapital Društva sastoji se od ostvarene dobiti iz 2015. godine knjižene kao zadržana dobit po Odluci Skupštine društva u iznosu 80.408 kuna i dobiti poslovne godine nakon oporezivanja od 281.406 kuna.

### 2.6. KRATKOROČNE OBVEZE

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveze.

Kao kratkoročne obveze u bilanci su iskazane:

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Obveze prema dobavljačima | 127.386 | 1.126.705 | 884,48 |
| Obveze prema zaposlenicima | 199.166 | 208.982 | 104,93 |
| Obveze za poreze i doprinose i sl. | 151.885 | 166.545 | 109,65 |
| Ostale kratkoročne obveze | 963.392 | 1.028.720 | 106,78 |
| Ukupno | 1.441.829 | 2.530.952 | 175,54 |

### 2.6.1. Obveze prema dobavljačima

Kao obveza prema dobavljačima su fakture dobavljača za isporuke do 31.12.2016. godine koje dospijevaju u 2017. godini, u iznosu 1.126.705 kuna.

U 2016. godini potpisan je Ugovor o dodjeli bespovratnih sredstava za projekte koji su financirani iz strukturnih fondova i Kohezijskog fonda EU u sklopu programa 2007.-2013., između Ministarstva poljoprivrede, Hrvatskih voda i Odvodnje Samobor d.o.o. za projekt Nastavak izgradnje kanalizacijske mreže naselja Jelenščak EN.2.1.16 – 0078. Radove na navedenom projektu prema Ugovoru javne nabave izvodi Tigra d.o.o. i samo obaveza prema Tigri d.o.o. kao dobavljaču na dan 31.12.2016. godine iznosi 507.967 kuna.

### 2.6.2. Obveze prema zaposlenicima

Obveza prema zaposlenicima je zapravo obračunata plaća za prosinac 2016. godine, čije je dospijeće u siječnju 2017. godine. Plaća je regulirana internim aktom i važećim propisima Republike Hrvatske za obračunati porez i doprinose iz i na plaću, te za prosinac iznosi:

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Neto plaća | 182.874 | 195.997 | 107,18 |
| Ostala materijalna prava radnika | 16.292 | 12.985 | 79,70 |
| Ukupno | 199.166 | 208.982 | 104,93 |

### 2.6.3. Obveze za poreze, doprinose i slična davanja

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Obveza za razliku poreza i pretporeza | 30.808 | 0 | 0,00 |
| Porezi i doprinosi iz plaća | 61.582 | 65.850 | 106,93 |
| Doprinosi na plaću | 43.825 | 46.791 | 106,77 |
| Doprinos zbog neisp.kvote za zapošljavanje invalida | 909 | 983 | 108,14 |
| Obveza za porez na dobitak | 13.905 | 52.520 | 377,71 |
| Obveza za nadoknadu za šume | 856 | 401 | 46,85 |
| Ukupno | 151.885 | 166.545 | 109,65 |

### 2.6.4. Ostale kratkoročne obveze

Kao ostala kratkoročna obveza knjižena je fakturirana, a nenaplaćena Naknada za razvoj odvodnje od 1.028.720 kuna. U odnosu na 2015., kada je iznosila 963.391 kunu, to je porast od 7 %.

Gradsko vijeće Grada Samobora donijelo je 2014. godine Odluku o povećanju naknade za razvoj na način da je naknada za razvoj vodoopskrbe umanjena u korist naknade za razvoj odvodnje. Ovu naknadu fakturira Vodoopskrba i odvodnja d.o.o. Zagreb, a naplaćena se koristi za izgradnju kanalizacijske infrastrukture na području Grada Samobora.

# 2.7. ODGOĐENO PLAĆANJE TROŠKOVA I PRIHODI BUDUĆEG RAZDOBLJA

Prema HSFI 15 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Odgođeno plaćanje troškova i prihod budućeg razdoblja iskazan u bilanci na dan 31.12.2016. godine odnosi se na:

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Neutrošena Naknada za razvoj odvodnje | 2.478.019 | 2.726.994 | 110,05 |
| Odg. priznavanje prihoda investicija u tijeku | 13.010.673 | 14.515.410 | 111,57 |
| Odg. priznavanje prihoda kanal. u upotrebi | 56.309.155 | 59.059.513 | 104,88 |
| Odg. priznavanje prihoda nekretnine u pripremi | 960.195 | 1.539.018 | 160,28 |
| Obrač. troškovi za koje nije primljena faktura | 33.603 | 27.382 | 81,49 |
| Ukupno | 72.791.645 | 77.868.318 | 106,97 |

U 2016. godini naplaćeno je naknade za razvoj u iznosu od 2.519.270 kuna, a namjenski utrošeno u iznosu od 2.270.294 kune, odnosno neutrošen iznos naknade za razvoj na dan 31.12.2016. godine je 2.726.994 kune.

Odgođeno priznavanje prihoda - kanalizacija u upotrebi odnosi se na kanalizaciju financiranu sredstvima drugih. U 2016. godini odgođeno priznavanje prihoda povećano je za aktivirane investicije za 4.755.929 kuna i smanjeno za obračunatu amortizaciju za 2.005.571 kunu za koji iznos su povećani prihodi razdoblja u skladu s Računovodstvenim politikama.

# 3. BILJEŠKE UZ POZICIJE RAČUNA DOBITI I GUBITKA

# 3.1. POSLOVNI PRIHODI

Prema računovodstvenim politikama, prihodi predstavljaju povećanje ekonomske koristi tijekom obračunskog razdoblja. Prihodi se priznaju danom isporuka roba ili usluga, te izdavanjem računa.

U razdoblju 01.01. – 31.12.2015. godine ostvareno je ukupno 9.121.196 kuna poslovnog prihoda, dok je u 2016. godini ostvareno 9.601.065 kuna, što je povećanje od 5 %.

**3.1.1. Prihod od prodaje (izvan grupe)**

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Prihod od održavanja javne odvodnje | 2.799.941 | 2.892.503 | 103,31 |
| Prihod od održavanja slivnika | 1.200.000 | 1.199.997 | 100,00 |
| Prihod od usluga pražnjenja septičkih jama | 274.044 | 244.141 | 89,09 |
| Prihod od izrade priklj. na javnu odvodnju | 343.030 | 204.052 | 59,49 |
| Prihodi od izdavanja raznih potvrda | 5.588 | 7.452 | 133,36 |
| Prihod od prodaje osnovnih sredstava | 35.400 |  | 0,00 |
| Prihodi od iskopa, utovara i sl. | 18.358 | 22.349 | 121,74 |
| Ukupno | 4.676.361 | 4.570.494 | 97,74 |

Prihodi od prodaje ostvareni su od isporuke usluga iz registrirane djelatnosti: održavanje javnje odvodnje, usluga pražnjenja septičkih jama te izrade priključaka na javnu odvodnju.

Najznačajniji prihod je prihod od održavanja javne odvodnje. Održavanje se plaća prema cjeniku poduzeća i kubnom metru potrošene vode. Fakturiranje i naplatu ove usluge obavlja trgovačko društvo Vodoopskrba i odvodnja d.o.o. Zagreb.

Prihod od održavanja slivnika ostvaren je temeljem Ugovora o povjeravanju poslova odvodnje atmosferskih voda u Gradu Samoboru između trgovačkog društva Odvodnja Samobor i Grada Samobora.

Prihodi od usluga iskopa, utovara, prijevoza ostvareni su izravnom narudžbom mjesnih odbora ili Grada Samobora.

**3.1.2. Prihodi na temelju upotrebe vlastitih proizvoda, robe i usluga**

Prihod s osnove uporabe vlastitih sredstava u izgradnji dugotrajne imovine obračunat je internim obračunima – privremenim i okončanim situacijama bez internih dobitaka. Građevinski objekti – kanali za odvodnju preneseni su u upotrebu i povećavaju vrijednost imovine. U 2015. godini ostvareno je 2.530.000 kuna, a u razdoblju 01.01. do 31.12.2016. godine ostvareno je 3.025.000 kuna, što čini povećanje od 20 % u odnosu na prethodnu godinu.

**3.1.3. Ostali poslovni prihodi**

Prihodi od državnih potporapovezani su sa primljenim sredstvima dugotrajne imovine od Grada Samobora i Hrvatskih voda, koja se amortiziraju i raspoređuju u prihod u razdoblju i omjerima u kojima se tereti amortizacija na ta sredstva. Ova stavka Računa dobiti i gubitka zapravo je obračunat alikvotni iznos amortizacije koji se prizna kao prihod u obračunskom razdoblju, a sve temeljem HSFI-ja 15 i MRS-a 20.

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Prihodi od državnih potpora | 1.914.835 | 2.005.571 | 104,74 |
| Prihod od refundacije troškova | 88.954 | 9.983 | 11,22 |
| Prihod od isplate šteta po polici osiguranja | 3.553 | 19.723 | 555,11 |
| Naknadno pronađena imovina | 15.000 | 1.110.960 | 7406,4 |
| Ukupno | 2.022.342 | 3.146.237 | 155,57 |

Pročistač otpadnih voda je objekat u vlasništvu trgovačkog društva Odvodnja Samobor d.o.o., sagrađen na z.k.č.br. 820/14 k.o. Domaslovec. Prema elaboratu Procjena tržišne vrijednosti nekretnine koji je izradio Stalni sudski vještak za graditeljstvu i procjenu nekretnina Katarina Grubač, dipl.ing.arh., vrijednost zemljišta iznosi 1.110.960 kuna. Prema Izvatku iz zemljišne knjige u posjedovnici stoji da je zemljište Prečistač otpadnih voda Čerešnjica z.k.č.br. 820/14 površine 4210 m2, a u Vlastovnici kao vlasnik 1/1 upisana je Odvodnja Samobor d.o.o. Slijedom navedenog u poslovne knjige knjižili smo zemljište prema procijenjenoj vrijednosti.

# 3.2. POSLOVNI RASHODI

Rashodi predstavljaju smanjenje ekonomske koristi kroz obračunsko razdoblje u obliku odljeva ili stvaranja obaveza.

**3.2.1. Materijalni troškovi**

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Troškovi sirovina i materijala | 899.524 | 1.028.940 | 114,39 |
| Troškovi administracije i uprave | 25.112 | 38.190 | 152,08 |
| Trošak sitnog inv., zašt. odjeće i autoguma | 28.105 | 25.368 | 90,26 |
| Potrošena energija | 263.886 | 219.257 | 83,09 |
| Ukupno | 1.216.627 | 1.311.755 | 107,82 |

**3.2.2. Ostali vanjski troškovi**

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Vanjske usluge: telefon, oglašavanje, zakup | 514.800 | 768.871 | 149,35 |
| Usluge tekućeg održavanja | 114.944 | 205.942 | 179,17 |
| Usluge kooperanata | 808.878 | 998.762 | 123,47 |
| Komunalne usluge | 27.165 | 97.515 | 358,97 |
| Usluga obračuna i naplate odvodnje i NZR | 324.060 | 298.413 | 92,09 |
| Ukupno | 1.789.847 | 2.369.503 | 132,39 |

**3.2.3. Troškovi osoblja**

Ukupni troškovi osoblja za 2016. godinu odnose se na 34 zaposlena na bazi stanja i 33 zaposlena na bazi sati rada. U 2015. godini bilo je zaposleno 34 radnika na bazi stanja i na bazi sati rada.

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Neto plaća | 2.205.199 | 2.315.264 | 104,99 |
| Doprinosi iz plaća | 744.228 | 811.934 | 109,10 |
| Doprinosi na plaću | 528.802 | 558.980 | 105,71 |
| Ukupno | 3.478.229 | 3.686.178 | 105,98 |

**3.2.4. Amortizacija**

Trošak amortizacije obračunat je primjenom linearne metode za svako sredstvo pojedinačno u korisnom vijeku trajanja.

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Amortizacija - ukupno | 2.115.048 | 2.367.528 | 111,94 |

Troškove poslovanja tereti amortizacija u iznosu 200.213 kuna za 2015. godinu i 361.957 kuna za 2016. godinu. Efekat od financiranja bespovratno primljenim sredstvima sukladno HSFI-ju 15 iznosi 1.914.835 kuna za 2015. godinu i 2.005.571 kunu za 2016. godinu što predstavlja povećanje od 5 %.

**3.2.5. Ostali troškovi**

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Ostala materijalna prava radnika | 274.854 | 286.676 | 104,30 |
| Nadoknada članovima NO | 49.600 | 49.600 | 100,00 |
| Premije osiguranja | 31.425 | 72.626 | 231,11 |
| Ostali nematerijalni troškovi | 138.485 | 122.531 | 88,48 |
| Ukupno | 494.364 | 531.433 | 107,50 |

**3.2.6. Ostali poslovni rashodi**

Ostali poslovni rashodi podrazumijevaju izravne otpise od kupaca i iznose 40.522 kune za 2015. godinu i 122.858 kuna za 2016. godinu. Fakturiranje i naplatu usluge održavanja javne odvodnje obavlja trgovačko društvo Vodoopskrba i odvodnja d.o.o. Zagreb i dostavlja prijedloge za otpis potraživanja prema odluci Komisije za pritužbe i žalbe građana na prekomjernu potrošnju.

**3.3. FINANCIJSKI PRIHODI**

**3.3.1. Ostali prihodi s osnove kamata**

Prihodi od kamata su redovite kamate na depozit kod Addiko banke i prihodi od zateznih kamata obračunatih zbog zakašnjenja u roku plaćanja. Za 2016. godinu iznose 1.813 kuna, a za 2016. godinu iznose 1.222 kune i čine smanjenje prihoda za 33 %.

# 3.4. FINANCIJSKI RASHODI

**3.4.1. Rashodi od kamata**

Rashodi od kamata su obračunate zatezne kamate zbog zakašnjenja u roku plaćanja i iznose 72 kune u 2015. g., dok u 2016. g. iznose 19 kuna.

# 3.5. Dobit razdoblja

|  |  |  |  |
| --- | --- | --- | --- |
| Opis | 31.12.2015. | 31.12.2016. | Index 16/15 |
| Poslovni prihodi | 9.228.703 | 10.741.731 | 116,39 |
| Poslovni rashodi | 9.141.486 | 10.389.255 | 113,65 |
| Dobit iz poslovnih aktivnosti | 87.217 | 352.476 | 404,14 |
| Financijski prihodi | 1.813 | 1.222 | 67,40 |
| Financijski rashodi | 72 | 19 | 26,39 |
| Dobit iz financijskih aktivnosti | 1.741 | 1.203 | 69,10 |
| Dobit tekuće godine | 88.958 | 353.679 | 397,58 |

Za razdoblje 01.01. – 31.12.2016. godine ostvarena je dobit prije oporezivanja iz svih aktivnosti društva u iznosu od 353.679 kune.

# 3.6. POREZ NA DOBIT

U poreznoj bilanci računovodstvena dobit uvećana je za 70 % troškova reprezentacije za iznos od 30.367 kuna, te umanjena za 80 % troškova općeg obrazovanja djelatnika od 22.680 kuna. Ostvarena je oporeziva osnovica 361.366 kuna na koju je obračunat porez na dobit od 72.273 kune.

# 4. SPOROVI I POTENCIJALNE OBVEZE

# Društvo nema sporova koji se vode protiv Društva ni u korist Društva.

# 5. DOGAĐAJI POSLIJE BILANCE

Od datuma bilance do sastavljanja ovih financijskih izvještaja, upravi Društva nije poznat niti jedan značajan događaj vezan uz poslovanje Društva, a koji se sukladno HSFI-jima trebaju posebno istaknuti u ovim izvještajima.

# 6. PRIHVAĆANJE I OBJAVA FINANCIJSKIH IZVJEŠTAJA

# Uprava Društva je svojom odlukom i ovjerom financijskih izvještaja prihvatila financijske izvještaje za 2016. godinu i odobrila njihovu objavu.

U Samoboru, \_\_\_\_\_\_\_\_\_\_\_\_\_\_\_

**Voditelj knjigovodstva: Direktor:**

**Nadica Kos mr.sc. Krešimir Jelić, dipl.ing.građ.**